شەفەق نیوز/ نازم زەهاوی وەزیر دارایی بەریتانیا، ئمڕوو پەنجشەممە، داوای دەسکیشان بۆریس جۆنسۆن سەرۆک وەزیرەیل بەریتانیا کرد، ئەوەیش دویای زنجیرەی دەسکیشان نوویگ لە حکومەتەگە.
میدیایل راگەیانن بەریتانیا لە زوان زەهاوی وتن" بایەتە جۆنسۆن بچوودە ری. 
وتیش: وڵاتەگە شایستەی حکومەتیگ ئارام و یەکگردگە.
ئی هەڵوێست زەهاویە دویای دەسکیشانەوەی ٥٥ ئەندام لە تیم حکومەتی جۆنسۆن تیەێد.
دەیان کەس وە ئاشکرا رەخنە لە دەسپاکی جۆنسۆن گردن، دویای ئەوەگ ناچار بوی داوای وەخشین بکەێد لە پڕۆژەیگ پەیوەندی وە دسپلین حزبەگە.
